title: Komisijas Īstenošanas regula (ES) 2015/58 ( 2015. gada 15. janvāris ), ar ko groza Īstenošanas regulu (ES) Nr. 540/2011 attiecībā uz darbīgās vielas tepraloksidīma apstiprinājuma beigu datumu  Dokuments attiecas uz EEZ

text:
               16.1.2015

               LV

               Eiropas Savienības Oficiālais Vēstnesis

               L 10/25

         KOMISIJAS ĪSTENOŠANAS REGULA (ES) 2015/58
   (2015. gada 15. janvāris),
   ar ko groza Īstenošanas regulu (ES) Nr. 540/2011 attiecībā uz darbīgās vielas tepraloksidīma apstiprinājuma beigu datumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Attiecībā uz darbīgo vielu tepraloksidīmu ar Komisijas Regulu (ES) Nr. 1197/2012 (2) atlika apstiprinājuma beigu datumu, kas noteikts Komisijas Īstenošanas regulā (ES) Nr. 540/2011 (3), līdz 2017. gada 31. jūlijam.

               (2)

               Vienīgais pieteikuma iesniedzējs, kurš pieprasīja aktīvās vielas tepraloksidīma apstiprinājuma atjaunošanu, informēja Komisiju un ziņotāju dalībvalsti par savu izvēli vairs neizvirzīt pieteikumu par atjaunošanu.

               (3)

               Tādēļ ir lietderīgi noteikt par apstiprinājuma beigu datumu sākotnējo beigu datumu, kas noteikts, pirms tika pieņemta Regula (ES) Nr. 1197/2012.

               (4)

               Tāpēc būtu attiecīgi jāgroza Īstenošanas regula (ES) Nr. 540/2011.

               (5)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļas sestajā slejā “Apstiprināšanas termiņa beigas” attiecībā uz 100. ierakstu “tepraloksidīms” datumu “2017. gada 31. jūliju” aizstāj ar datumu “2015. gada 31. maijs”.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2012. gada 13. decembra Īstenošanas regula (ES) Nr. 1197/2012, ar ko attiecībā uz apstiprinājuma perioda pagarināšanu darbīgajām vielām acetamiprīdam, alfa cipermetrīnam, Ampelomyces quisqualis celmam AQ 10, benalaksilam, bifenazātam, bromoksinilam, hlorprofāmam, desmedifāmam, etoksazolam, Gliocladium catenulatum celmam J1446, imazosulfuronam, laminarīnam, mepanipirīmam, metoksifenozīdam, milbemektīnam, fenmedifāmam, Pseudomonas chlororaphis celmam MA 342, hinoksifēnam, S-metolahloram, tepraloksidīmam, tiakloprīdam, tirāmam un cirāmam groza Īstenošanas regulu (ES) Nr. 540/2011 (OV L 342, 14.12.2012., 27. lpp.).

      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).


title: Komisijas Īstenošanas regula (ES) Nr. 563/2014 ( 2014. gada 23. maijs ), ar ko apstiprina pamatvielu hitozāna hidrohlorīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011  Dokuments attiecas uz EEZ

text:
               24.5.2014

               LV

               Eiropas Savienības Oficiālais Vēstnesis

               L 156/5

         KOMISIJAS ĪSTENOŠANAS REGULA (ES) Nr. 563/2014
   (2014. gada 23. maijs),
   ar ko apstiprina pamatvielu hitozāna hidrohlorīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu kopā ar 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2011. gada 19. decembrī saņēma pieteikumu no CHIPRO hitozāna hidrohlorīda kā pamatvielas apstiprināšanai. Pieteikumam bija pievienota informācija saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “iestāde”) sniegt zinātnisko palīdzību. Tehnisko ziņojumu par attiecīgo vielu iestāde Komisijai iesniedza 2013. gada 24. maijā (2). 2014. gada 20. martā Komisija iesniedza Pārtikas aprites un dzīvnieku veselības pastāvīgajai komitejai pārskata ziņojumu un šīs regulas projektu par hitozāna hidrohlorīda apstiprināšanu.

               (3)

               Pieteikuma iesniedzēja iesniegtie dokumenti un iestādes (3) veiktās pārbaudes rezultāti saskaņā ar Eiropas Parlamenta un Padomes Regulu (EK) Nr. 1924/2006 (4) liecina, ka hitozāna hidrohlorīds atbilst pārtikas kritērijiem, kā noteikts Eiropas Parlamenta un Padomes Regulas (EK) Nr. 178/2002 2. pantā (5). Turklāt hitozāna hidrohlorīds augu aizsardzībā pārsvarā netiek lietots, tomēr šī viela apvienojumā ar ūdeni ir noderīgs augu aizsardzības līdzeklis. Tādēļ tas uzskatāms par pamatvielu.

               (4)

               Dažādajās veiktajās pārbaudēs tika konstatēts, ka hitozāna hidrohlorīdu var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātnes un tehnikas atziņas, ir jāiekļauj daži apstiprinājuma nosacījumi, kuri ir sīki izklāstīti šīs regulas I pielikumā.

               (5)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas apstiprināšana
   Viela hitozāna hidrohlorīds, kā norādīts I pielikumā, tiek apstiprināta kā pamatviela atbilstīgi minētajā pielikumā paredzētajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma C daļu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. maijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Rezultāti pēc apspriešanās ar dalībvalstīm un EFSA par pieteikumu Chitosan hydrochloride kā pamatvielas apstiprināšanai un EFSA secinājumi par konkrētajiem izvirzītajiem jautājumiem. 2013: EN-426.23. lpp.

      (3)  EFSA diētisko produktu, uztura un alerģiju zinātnes ekspertu grupa (NDA), EFSA Journal 2009; 7(9): 1289, doi: 10.2903/j.efsa.2009.1289.

      (4)  Eiropas Parlamenta un Padomes 2006. gada 20. decembra Regula (EK) Nr. 1924/2006 par uzturvērtības un veselīguma norādēm uz pārtikas produktiem (OV L 404, 30.12.2006., 9. lpp.).

      (5)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Īpaši noteikumi

                  Hitozāna hidrohlorīds

                     CAS Nr.: 9012-76-4

                  Neattiecas

                  Eiropas Farmakopeja.
                  Smago metālu maksimālais pieļaujamais daudzums: 40 miljonās daļas (ppm)

                  2014. gada 1. jūlijs

                  Hitozāna hidrohlorīds atbilst Eiropas Parlamenta un Padomes Regulai (EK) Nr. 1069/2009 (2) un Komisijas Regulai (ES) Nr. 142/2011 (3).
                  Hitozāna hidrohlorīdu var izmantot saskaņā ar īpašiem nosacījumiem, kas iekļauti pārskata ziņojuma secinājumos par hitozāna hidrohlorīdu (SANCO/12388/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.

         (1)  Sīkāka informācija par pamatvielas identitāti un specifikāciju sniegta pārskata ziņojumā.

         (2)  OV L 300, 14.11.2009., 1. lpp.

         (3)  OV L 54, 26.2.2011., 1. lpp.

      II PIELIKUMS
      Īstenošanas regulas (ES) Nr. 540/2011 pielikuma C daļā pievieno šādu ierakstu:

                     “2

                     Hitozāna hidrohlorīds

                        CAS Nr.: 9012-76-4

                     Neattiecas

                     Eiropas Farmakopeja.
                     Smago metālu maksimālais pieļaujamais daudzums: 40 miljonās daļas (ppm)

                     2014. gada 1. jūlijs

                     Hitozāna hidrohlorīds atbilst Regulai (EK) Nr. 1069/2009 un Regulai (ES) Nr. 142/2011.
                     Hitozāna hidrohlorīdu var izmantot saskaņā ar īpašiem nosacījumiem, kas iekļauti pārskata ziņojuma secinājumos par hitozāna hidrohlorīdu (SANCO/12388/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.”


title: Komisijas Īstenošanas regula (ES) Nr. 828/2013 ( 2013. gada 29. augusts ), ar ko apstiprina darbīgo vielu emamektīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               30.8.2013

               LV

               Eiropas Savienības Oficiālais Vēstnesis

               L 232/23

         KOMISIJAS ĪSTENOŠANAS REGULA (ES) Nr. 828/2013
   (2013. gada 29. augusts),
   ar ko apstiprina darbīgo vielu emamektīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu darbīgajām vielām, par kurām lēmums pieņemts saskaņā ar Padomes Direktīvas 91/414/EEK (2) 6. panta 3. punktu pirms 2011. gada 14. jūnija, attiecībā uz apstiprinājuma procedūru un nosacījumiem piemēro minēto direktīvu. Attiecībā uz emamektīnu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2007/669/EK (3).

               (2)

               Saskaņā ar Direktīvas 91/414/EEK 6. panta 2. punktu Nīderlande 2006. gada 23. jūnijā saņēma pieteikumu no uzņēmuma Syngenta Crop Protection AG darbīgās vielas emamektīna iekļaušanai Direktīvas 91/414/EEK I pielikumā. Ar Lēmumu 2007/669/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2008. gada 6. martā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2012. gada 13. novembrī iestāde iesniedza Komisijai secinājumu par darbīgās vielas emamektīna pesticīdu riska novērtējumu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 16. jūlijā tas tika pabeigts kā Komisijas pārskata ziņojums par emamektīnu.

               (5)

               Dažādajās veiktajās pārbaudēs tika konstatēts, ka emamektīnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt emamektīnu.

               (6)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļaujas pārskatīšanai attiecībā uz augu aizsardzības līdzekļiem, kas satur emamektīnu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, jo īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu emamektīnu, kas aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2014. gada 31. oktobrim groza vai atsauc spēkā esošās atļaujas darbīgo vielu emamektīnu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur emamektīnu kā vienīgo darbīgo vielu vai vienu no vairākām darbīgajām vielām, kuras vēlākais līdz 2014. gada 30. aprīlim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu aili. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja emamektīns ir vienīgā darbīgā viela līdzeklī, vajadzības gadījumā atļauju groza vai atsauc vēlākais līdz 2015. gada 31. oktobrim; vai

               b)

               ja līdzeklis satur emamektīnu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. oktobrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   To piemēro no 2014. gada 1. maija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 274, 18.10.2007., 15. lpp.

      (4)  EFSA Journal (2012); 10(11):2955. Pieejams tiešsaistē: www.efsa.europa.eu

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Emamektīns

                     CAS Nr.

                              emamektīns: 119791-41-2
                              (agrāk 137335-79-6) un 123997-28-4

                              emamektīna benzoāts: 155569-91-8
                              (agrāk 137512-74-4 un 179607-18-2)

                              emamektīna B1a benzoāts: 138511-97-4

                              emamektīna B1b benzoāts: 138511-98-5

                     CIPAC Nr.

                              emamektīns: 791

                              emamektīna benzoāts: 791.412

                              Emamektīns B1a:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butil]-21,24-dihidroksi-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīds

                              Emamektīns B1b:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihidroksi-6′-izopropil-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīds

                              Emamektīna B1a benzoāts:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butil]-21,24-dihidroksi-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīda benzoāts

                              Emamektīna B1b benzoāts:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihidroksi-6′-izopropil-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīda benzoāts

                  ≥ 950 g/kg
                  kā bezūdens emamektīna benzoāts
                  (vismaz 920 g/kg emamektīna B1a benzoāta un ne vairāk kā 50 g/kg emamektīna B1b benzoāta maisījums)

                  2014. gada 1. maijs

                  2024. gada 30. aprīlis

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par emamektīnu, un jo īpaši tā I un II papildinājumu, kā tos 2013. gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              —

                              riskam attiecībā uz bezmugurkaulniekiem, kas nav mērķorganismi,

                              —

                              lietotāju un darbinieku aizsardzībai.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par enantioselektīvas metabolizācijas vai noārdīšanās risku.
                  Pieteikuma iesniedzējs divus gadus pēc tam, kad ir pieņemti attiecīgie norādījumi izomēru maisījumu novērtēšanai, attiecīgo informāciju iesniedz Komisijai, dalībvalstīm un iestādei.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “49.

                     Emamektīns

                        CAS Nr.

                                 emamektīns: 119791-41-2
                                 (agrāk 137335-79-6) un 123997-28-4

                                 emamektīna benzoāts: 155569-91-8
                                 (agrāk 137512-74-4 un 179607-18-2)

                                 emamektīna B1a benzoāts: 138511-97-4

                                 emamektīna B1b benzoāts: 138511-98-5

                        CIPAC Nr.

                                 emamektīns: 791

                                 emamektīna benzoāts: 791.412

                                 Emamektīns B1a:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butil]-21,24-dihidroksi-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīds

                                 Emamektīns B1b:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihidroksi-6′-izopropil-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīds

                                 Emamektīna B1a benzoāts:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butil]-21,24-dihidroksi-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīda benzoāts

                                 Emamektīna B1b benzoāts:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihidroksi-6′-izopropil-5′,11,13,22-tetrametil-2-okso-(3,7,19-trioksatetraciklo[15.6.1.14,8.020,24]pentakosa-10,14,16,22-tetraēn)-6-spiro-2′-(5′,6′-dihidro-2′H-piran)-12-il 2,6-dideoksi-3-O-metil-4-O-(2,4,6-trideoksi-3-O-metil-4-metilamino-α-L-likso-heksapiranosil)-α-L-arabino-heksapiranosīda benzoāts

                     ≥ 950 g/kg
                     kā bezūdens emamektīna benzoāts
                     (ne mazāk kā 920 g/kg emamektīna B1a benzoāta un ne vairāk kā 50 g/kg emamektīna B1b benzoāta maisījums)

                     2014. gada 1. maijs

                     2024. gada 30. aprīlis

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par emamektīnu, un jo īpaši tā I un II papildinājumu, kā tos 2013. gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 —

                                 riskam attiecībā uz bezmugurkaulniekiem, kas nav mērķorganismi,

                                 —

                                 lietotāju un darbinieku aizsardzībai.

                           Lietošanas nosacījumos attiecīgā gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par enantioselektīvas metabolizācijas vai noārdīšanās risku.
                     Pieteikuma iesniedzējs divus gadus pēc tam, kad ir pieņemti attiecīgie norādījumi izomēru maisījumu novērtēšanai, attiecīgo informāciju iesniedz Komisijai, dalībvalstīm un iestādei.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 1316/2014 ( 2014. gada 11. decembris ), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgās vielas Bacillus amyloliquefaciens subsp. plantarum celmu D747 un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirto pagaidu atļauju periodu  Dokuments attiecas uz EEZ

text:
               12.12.2014

               LV

               Eiropas Savienības Oficiālais Vēstnesis

               L 355/1

         KOMISIJAS ĪSTENOŠANAS REGULA (ES) Nr. 1316/2014
   (2014. gada 11. decembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgās vielas Bacillus amyloliquefaciens subsp. plantarum celmu D747 un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirto pagaidu atļauju periodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu lēmums pieņemts pirms 2011. gada 14. jūnija. Attiecībā uz Bacillus amyloliquefaciens subsp. plantarum celmu D747 Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Īstenošanas lēmumu 2011/253/ES (3).

               (2)

               Saskaņā ar Direktīvas Nr. 91/414/EEK 6. panta 2. punktu Vācija 2010. gada 21. oktobrī no uzņēmuma Mitsui AgriScience International SA/NV saņēma pieteikumu par darbīgās vielas Bacillus amyloliquefaciens subsp. plantarum celma D747 iekļaušanu Direktīvas 91/414/EEK I pielikumā. Ar Īstenošanas lēmumu 2011/253/ES tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2013. gada 14. janvārī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “Iestāde”). Secinājumu (4) par darbīgās vielas Bacillus amyloliquefaciens subsp. plantarum celma D747 pesticīdu riska novērtējumu Iestāde 2014. gada 27. martā iesniedza Komisijai. Dalībvalstis un Komisija izskatīja novērtējuma ziņojuma projektu un Iestādes secinājumu Augu, dzīvnieku, pārtikas aprites un dzīvnieku barības pastāvīgajā komitejā, un 2014. gada 10. oktobrī tas tika pabeigts kā Komisijas pārskata ziņojums par Bacillus amyloliquefaciens subsp. plantarum celmu D747.

               (5)

               Dažādajās veiktajās pārbaudēs tika konstatēts, ka augu aizsardzības līdzekļi, kas satur Bacillus amyloliquefaciens subsp. plantarum celmu D747, kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt Bacillus amyloliquefaciens subsp. plantarum celmu D747.

               (6)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (7)

               Neskarot Regulā (EK) Nr. 1107/2009 noteiktās saistības, pēc apstiprināšanas, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši Bacillus amyloliquefaciens subsp. plantarum celmu D747 saturošu augu aizsardzības līdzekļu atļauju pārskatīšanai. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visu III pielikumā minēto dokumentāciju par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (8)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, būtu jāprecizē dalībvalstu pienākumi, jo īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (9)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (10)

               Ir lietderīgi arī atļaut dalībvalstīm pagarināt pagaidu atļaujas, kas piešķirtas attiecībā uz augu aizsardzības līdzekļiem, kas satur Bacillus amyloliquefaciens subsp. plantarum celmu D747, dodot tām laiku, kas vajadzīgs, lai ievērotu šajā regulā noteiktos pienākumus attiecībā uz minētajām pagaidu atļaujām.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu, Bacillus amyloliquefaciens subsp. plantarum celmu D747, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2015. gada 30. septembrim vajadzības gadījumā groza vai atsauc pašreizējās atļaujas augu aizsardzības līdzekļiem, kas kā darbīgo vielu satur Bacillus amyloliquefaciens subsp. plantarum celmu D747.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, dalībvalstis saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”, atkārtoti novērtē katru atļauto augu aizsardzības līdzekli, kas satur Bacillus amyloliquefaciens subsp. plantarum celmu D747 kā vienīgo darbīgo vielu vai vienu no vairākām darbīgajām vielām, kuras visas ne vēlāk kā līdz 2015. gada 31. martam ir iekļautas Īstenošanas regulas (ES) Nr. 540/2011 pielikumā. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja Bacillus amyloliquefaciens subsp. plantarum celms D747 līdzeklī ir vienīgā darbīgā viela, tad vajadzības gadījumā groza vai atsauc atļauju ne vālāk kā līdz 2016. gada 30. septembrim; vai

               b)

               ja līdzeklis satur Bacillus amyloliquefaciens subsp. plantarum celmu D747 kā vienu no vairākām darbīgajām vielām, atļauju vajadzības gadījumā groza vai atsauc līdz 2016. gada 30. septembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Esošo pagaidu atļauju pagarināšana
   Dalībvalstis drīkst pagarināt pagaidu atļaujas attiecībā uz augu aizsardzības līdzekļiem, kas satur Bacillus amyloliquefaciens subsp. plantarum celmu D747 uz laika periodu, kas beidzas ne vēlāk kā 2016. gada 30. septembrī.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. aprīļa.
   Tomēr 4. pantu piemēro no šīs regulas spēkā stāšanās dienas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2011. gada 26. aprīļa Īstenošanas lēmums 2011/253/ES, ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar metobromurona, S-abscizskābes, Bacillus amyloliquefaciens subsp. plantarum D747, Bacillus pumilus QST 2808 un Streptomyces lydicus WYEC 108 iespējamo iekļaušanu Padomes Direktīvas 91/414/EEK I pielikumā (OV L 106, 27.4.2011., 13. lpp.).

      (4)  EFSA Journal (2014); 12(4):3624. Pieejams tiešsaistē: www.efsa.europa.eu.

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                     Bacillus amyloliquefaciens subsp. plantarum D747 celms

                     Agricultural Research Culture Collection (NRRL), Peoria, Illinois, ASV, piekļuves numurs: B-50405

                     International Patent Organism Depositary, Tokyo, Japāna, depozītnumurs: FERM BP-8234.

                  Nepiemēro

                  Minimālā koncentrācija: 2,0 × 1011 KVV/g

                  2015. gada 1. aprīlis

                  2025. gada 31. marts

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par Bacillus amyloliquefaciens subsp. plantarum celmu D747 un jo īpaši tā I un II papildinājumu, ko 2014. gada 10. oktobrī pabeidza sagatavot Augu, dzīvnieku, pārtikas aprites un dzīvnieku barības pastāvīgā komiteja.
                  Šajā vispārīgajā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka Bacillus amyloliquefaciens subsp. plantarum celms D747 uzskatāms par potenciālu kairinātāju. Lietošanas nosacījumos vajadzības gadījumā ietver riska mazināšanas pasākumus.
                  Ražotājs nodrošina stingru vides apstākļu uzturēšanas un kvalitātes kontroles analīzi ražošanas procesā.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “83

                        Bacillus amyloliquefaciens subsp. plantarum celms D747

                        Agricultural Research Culture Collection (NRRL), Peoria, Illinois, ASV, piekļuves numurs: B-50405

                        International Patent Organism Depositary, Tokyo, Japāna, depozītnumurs: FERM BP-8234.

                     Nepiemēro

                     Minimālā koncentrācija: 2,0 × 1011 KVV/g

                     2015. gada 1. aprīlis

                     2025. gada 31. marts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par Bacillus amyloliquefaciens subsp. plantarum celmu D747 un jo īpaši tā I un II papildinājumu, ko 2014. gada 10. oktobrī pabeidza sagatavot Augu, dzīvnieku, pārtikas aprites un dzīvnieku barības pastāvīgā komiteja.
                     Šajā vispārīgajā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka Bacillus amyloliquefaciens subsp. plantarum celms D747 uzskatāms par potenciālu kairinātāju. Lietošanas nosacījumos vajadzības gadījumā ietver riska mazināšanas pasākumus.
                     Ražotājs nodrošina stingru vides apstākļu uzturēšanas un kvalitātes kontroles analīzi ražošanas procesā.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 810/2011 ( 2011. gada 11. augusts ), ar ko apstiprina darbīgo vielu krezoksimmetilu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               12.8.2011

               LV

               Eiropas Savienības Oficiālais Vēstnesis

               L 207/7

         KOMISIJAS ĪSTENOŠANAS REGULA (ES) Nr. 810/2011
   (2011. gada 11. augusts),
   ar ko apstiprina darbīgo vielu krezoksimmetilu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta b) apakšpunktu attiecībā uz apstiprinājuma procedūru un nosacījumiem Padomes Direktīvu 91/414/EEK (2) piemēro tām darbīgajām vielām, kuras ir iekļautas I pielikumā Komisijas 2007. gada 27. jūnija Regulai (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (3). Krezoksimmetils ir iekļauts Regulas (EK) Nr. 737/2007 I pielikumā.

               (2)

               Komisijas 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (4), pielikuma A daļā noteiktais krezoksimmetila apstiprinājuma derīguma termiņš beidzas 2011. gada 31. decembrī. Pieteikums par krezoksimmetila atkārtotu iekļaušanu Direktīvas 91/414/EEK I pielikumā tika iesniegts saskaņā ar Regulas (EK) Nr. 737/2007 4. pantu tur noteiktajā termiņā.

               (3)

               Pieteikums tika atzīts par atbilstīgu Komisijas 2008. gada 28. jūlija Lēmumā 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadiona un spiroksamīna atkārtotu iekļaušanu Padomes Direktīvas 91/414/EK I pielikumā un par attiecīgo iesniedzēju saraksta izveidošanu (5).

               (4)

               Pieteikuma iesniedzējs Regulas (EK) Nr. 737/2007 6. pantā noteiktajā termiņā iesniedza minētajā pantā prasītos datus, kā arī skaidrojumu par katra jaunā iesniegtā pētījuma nozīmi.

               (5)

               Ziņotāja dalībvalsts, apspriežoties ar otru ziņotāju dalībvalsti, sagatavoja novērtējuma ziņojumu un iesniedza to Eiropas Pārtikas nekaitīguma iestādei (turpmāk tekstā — “Iestāde”) un Komisijai. Minētajā ziņojumā līdz ar attiecīgās darbīgās vielas novērtējumu ir iekļauts to pētījumu saraksts, kurus ziņotāja dalībvalsts izmantoja savā novērtējumā.

               (6)

               Iestāde novērtējuma ziņojumu nosūtīja pieteikuma iesniedzējam un visām dalībvalstīm viedokļa paušanai un saņemtās piezīmes nosūtīja Komisijai. Iestāde novērtējuma ziņojumu arī publiskoja.

               (7)

               Dalībvalstis un Iestāde pēc Komisijas pieprasījuma veica novērtējuma ziņojuma profesionālapskati. Iestāde iesniedza Komisijai savus secinājumus par krezoksimmetila (6) riska novērtējuma profesionālapskati. Dalībvalstis un Komisija pārskatīja novērtējuma ziņojumu un Iestādes secinājumus Pārtikas aprites un dzīvnieku veselības pastāvīgajā komitejā, un 2011. gada 17. jūnijā tas tika pabeigts kā Komisijas pārskata ziņojums par krezoksimmetilu.

               (8)

               Dažādajās veiktajās pārbaudēs ir atklājies, ka krezoksimmetilu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc krezoksimmetilu var apstiprināt.

               (9)

               Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātniskās un tehniskās zināšanas, tomēr ir jāiekļauj atsevišķi nosacījumi un ierobežojumi, kas netika noteikti, kad iekļaušana Direktīvas 91/414/EEK I pielikumā tika veikta pirmo reizi.

               (10)

               Neskarot secinājumu, ka krezoksimmetils ir jāapstiprina, ir lietderīgi pieprasīt papildu apliecinošu informāciju.

               (11)

               Pirms apstiprināšanas būtu jāparedz pietiekams laika posms, lai dalībvalstis un ieinteresētās personas varētu sagatavoties jauno prasību izpildei, kas radušās šā apstiprinājuma rezultātā.

               (12)

               Neskarot no apstiprinājuma izrietošās saistības, kas noteiktas Regulā (EK) Nr. 1107/2009, ievērojot īpašo situāciju, kas rodas saistībā ar pāreju no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētais. Pēc apstiprināšanas dalībvalstīm būtu jāpiešķir sešus mēnešus ilgs laika posms to atļauju pārskatīšanai, kas izdotas attiecībā uz krezoksimmetilu saturošiem augu aizsardzības līdzekļiem. Vajadzības gadījumā dalībvalstīm būtu jāmaina, jāaizstāj vai jāatsauc spēkā esošās atļaujas. Atkāpjoties no minētā termiņa, būtu jāparedz ilgāks laika posms, lai iesniegtu un novērtētu atjauninātu visu III pielikumā minēto dokumentāciju atbilstīgi Direktīvai 91/414/EK par katru augu aizsardzības līdzekli katrai attiecīgajai izmantošanai saskaņā ar vienotiem principiem.

               (13)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7). Lai izvairītos no turpmākiem sarežģījumiem, jāprecizē dalībvalstu pienākumus, galvenokārt pienākumu pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar kurām apstiprina darbīgās vielas, neparedz jaunus pienākumus dalībvalstīm vai atļauju turētājiem.

               (14)

               Saskaņā ar Regulas (EK) Nr. 1107/2009 13. panta 4. punktu būtu atbilstīgi jāgroza Īstenošanas regulas (ES) Nr. 540/2011 pielikums.

               (15)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgā viela krezoksimmetils, kas norādīta I pielikumā, tiek apstiprināta atbilstīgi šajā pielikumā paredzētajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Vajadzības gadījumā dalībvalstis līdz 2012. gada 30. jūnijam saskaņā ar Regulu (EK) Nr. 1107/2009 groza vai atsauc spēkā esošās atļaujas augu aizsardzības līdzekļiem, kuri satur krezoksimmetilu kā darbīgo vielu.
   Līdz minētajam datumam tās jo īpaši pārliecinās, ka ir izpildīti šīs regulas I pielikuma nosacījumi, izņemot nosacījumus, kas paredzēti šā pielikuma īpašo noteikumu slejas B daļā, un ka atļaujas turētājam ir dokumentācija vai piekļuve dokumentācijai, kas atbilst Direktīvas 91/414/EEK II pielikuma prasībām saskaņā ar tās 13. panta 1.–4. punkta un Regulas (EK) Nr. 1107/2009 62. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur krezoksimmetilu kā vienīgo vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2011. gada 31. decembrim, dalībvalstis novērtē atkārtoti saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu slejas B daļu. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur krezoksimmetilu kā vienīgo darbīgo vielu, vajadzības gadījumā groza vai atsauc atļauju vēlākais līdz 2015. gada 31. decembrim vai

               b)

               ja līdzeklis satur krezoksimmetilu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. decembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai tiesību aktos, ar kuriem atbilstīgā viela vai vielas iekļautas Direktīvas 91/414/EEK I pielikumā vai apstiprinātas, izvēloties vēlāko no šiem datumiem.

         3. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 169, 29.6.2007., 10. lpp.

      (4)  OV L 153, 11.6.2011., 1. lpp.

      (5)  OV L 214, 9.8.2008., 70. lpp.

      (6)  Eiropas Pārtikas nekaitīguma iestāde; Secinājumi par darbīgās vielas krezoksimmetila pesticīdu riska novērtējuma profesionālapskati. EFSA Journal 2010;8(11):1891. [88 lpp.] doi:10.2903/j.efsa.2010.1891. Pieejams tiešsaistē: www.efsa.europa.eu/efsajournal.htm.

      (7)  OV L 366, 15.12.1992., 10. lpp.

      I PIELIKUMS
      Nosacījumi darbīgas vielas apstiprināšanai saskaņā ar Regulu (EK) Nr. 1107/2009:

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Reģistrēšanas datums

                  Apstiprinājuma beigu datums

                  Īpaši noteikumi

                  Krezoksimmetils

                     CAS Nr. 143 390-89-0

                     CIPAC Nr. 568

                  Metil (E)-metoksimino[a-(o-toliloksi)-o-tolil]acetāts

                  ≥ 910 g/kg
                  Metanols: ne vairāk par 5 g/kg
                  Metilhlorīds: ne vairāk par 1 g/kg
                  Toluēns: ne vairāk par 1 g/kg

                  2012. gada 1. janvāris

                  2021. gada 31. decembris

                  A DAĻA
                  Var atļaut lietot tikai kā fungicīdu.
                  B DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par krezoksimmetilu un jo īpaši I un II papildinājumu, ko 2011 gada 17. jūnijā izstrādāja Pārtikas aprites un dzīvnieku veselības pastāvīgā komiteja.
                  Dalībvalstis īpašu uzmanību pievērš mazāk aizsargātos apstākļos esoša gruntsūdens aizsardzībai; atļaujas piešķiršanas nosacījumos vajadzības gadījumā iekļauj riska mazināšanas pasākumus.
                  Pieteikuma iesniedzējs iesniedz šādu apliecinošu informāciju:
                  riska novērtējumu par iedarbību uz gruntsūdeni un jo īpaši:

                              —

                              par lizimetra pētījumu, kas apliecina apgalvojumu, ka divi novērotie neidentificētie maksimumi neatbilst metabolītiem, no kuriem katrs atsevišķi pārsniedz 0,1 μg/L robežvērtību,

                              —

                              par metabolīta BF 490-5 atgūstamību, lai apstiprinātu tā neesamību lizimetra infiltrātā līmenī, kas pārsniedz 0,1 μg/L,

                              —

                              par iedarbības uz gruntsūdeni riska novērtējumu saistībā ar vēlo lietošanu uz āboliem/bumbieriem un vīnogām.

                        Pieteikuma iesniedzējs šo informāciju dalībvalstīm, Komisijai un Iestādei iesniedz līdz 2013. gada 31. decembrim.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā svītro ierakstu par krezoksimmetilu;

                  2)

                  B daļā pievieno šādu ierakstu:

                              Nr.

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Reģistrēšanas datums

                              Apstiprinājuma beigu datums

                              Īpaši noteikumi

                              “8.

                              Krezoksimmetils

                                 CAS Nr. 143 390-89-0

                                 CIPAC Nr. 568

                              metil (E)-metoksimino[a-(o-toliloksi)-o-tolil]acetāts

                              ≥ 910 g/kg
                              Metanols: ne vairāk par 5 g/kg
                              Metilhlorīds: ne vairāk par 1 g/kg
                              Toluēns: ne vairāk par 1 g/kg

                              2012. gada 1. janvāris

                              2021. gada 31. decembris

                              A DAĻA
                              Var atļaut lietot tikai kā fungicīdu.
                              B DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par krezoksimmetilu un jo īpaši I un II papildinājumu, ko 2011 gada 17. jūnijā izstrādāja Pārtikas aprites un dzīvnieku veselības pastāvīgā komiteja.
                              Dalībvalstis īpašu uzmanību pievērš mazāk aizsargātos apstākļos esoša gruntsūdens aizsardzībai; atļaujas piešķiršanas nosacījumos vajadzības gadījumā iekļauj riska mazināšanas pasākumus.
                              Pieteikuma iesniedzējs iesniedz šādu apliecinošu informāciju:
                              riska novērtējumu par iedarbību uz gruntsūdeni un jo īpaši:

                                          —

                                          par lizimetra pētījumu, kas apliecina apgalvojumu, ka divi novērotie neidentificētie maksimumi neatbilst metabolītiem, no kuriem katrs atsevišķi pārsniedz 0,1 μg/L robežvērtību,

                                          —

                                          par metabolīta BF 490-5 atgūstamību, lai apstiprinātu tā neesamību lizimetra infiltrātā līmenī, kas pārsniedz 0,1 μg/L,

                                          —

                                          par iedarbības uz gruntsūdeni riska novērtējumu saistībā ar vēlo lietošanu uz āboliem/bumbieriem un vīnogām.

                                    Pieteikuma iesniedzējs šo informāciju dalībvalstīm, Komisijai un Iestādei iesniedz līdz 2013. gada 31. decembrim.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 807/2011 ( 2011. gada 10. augusts ), ar ko apstiprina darbīgo vielu triazoksīdu atbilstoši Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               11.8.2011

               LV

               Eiropas Savienības Oficiālais Vēstnesis

               L 206/44

         KOMISIJAS ĪSTENOŠANAS REGULA (ES) Nr. 807/2011
   (2011. gada 10. augusts),
   ar ko apstiprina darbīgo vielu triazoksīdu atbilstoši Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvu 79/117/EEK un 91/414/EEK (1), un jo īpaši tās 13. panta 2. punktu un 78. panta 3. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu darbīgajām vielām, par kurām iesniegtie pieteikumi saskaņā ar Komisijas Regulas (EK) Nr. 33/2008 (2) 16. pantu ir pilnīgi, attiecībā uz apstiprināšanas procedūru un nosacījumiem piemēro Padomes Direktīvu 91/414/EEK (3). Triazoksīds ir darbīgā viela, par kuru iesniegtie pieteikumi saskaņā ar minēto regulu ir pilnīgi.

               (2)

               Komisijas Regulā (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Triazoksīds bija minētajā sarakstā. Komisijas Lēmumā 2009/860/EK (6) bija noteikts, ka triazoksīds nav iekļaujams Direktīvas 91/414/EEK I pielikumā.

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14.–19. pantā Regulā (EK) Nr. 33/2008, ar ko paredz sīki izstrādātus noteikumus Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā.

               (4)

               Pieteikumu iesniedza Apvienotajai Karalistei, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietojumi ir tādi paši, kā tie, uz kuriem attiecas Lēmums 2009/860/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (5)

               Apvienotā Karaliste izvērtēja pieteikuma iesniedzēja iesniegto jauno informāciju un datus un sagatavoja papildu ziņojumu. Tā minēto ziņojumu 2010. gada 10. jūnijā nosūtīja Eiropas Pārtikas nekaitīguma iestādei (turpmāk “iestāde”) un Komisijai.

               (6)

               Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma dalībvalstis un iestāde veica papildu ziņojuma profesionālapskati. Iestāde savu secinājumu par triazoksīdu (7) iesniedza Komisijai 2011. gada 15. februārī. Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 17. jūnijā to pabeidza kā Komisijas pārskata ziņojumu par triazoksīdu.

               (7)

               Ziņotājas dalībvalsts papildu ziņojumā un iestādes jaunajā secinājumā uzmanība bija vērsta uz problemātiskajiem aspektiem, kuru dēļ attiecīgo vielu neiekļāva minētajā pielikumā. Šie problemātiskie aspekti bija īpaši saistīti ar to, ka nebija iespējams veikt uzticamu patērētāju riska novērtējumu, jo trūka datu, lai noteiktu atlieku īpašības augu precēs un atlieku iespējamo tālāknodošanu dzīvnieku produktos.

               (8)

               Pieteikuma iesniedzēja iesniegtā jaunā informācija liecina, ka ietekmi uz patērētājiem var uzskatīt par pieņemamu.

               (9)

               Tātad papildu informācija, ko iesniedzis pieteikuma iesniedzējs, ļauj izslēgt konkrētās problēmas, kuru rezultāts bija neiekļaušana. Citi neatrisināti zinātniski jautājumi nav radušies.

               (10)

               Dažādajās veiktajās pārbaudēs konstatēja, ka triazoksīdu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietojumiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi apstiprināt triazoksīdu saskaņā ar Regulu (EK) Nr. 1107/2009.

               (11)

               Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātnes un tehnikas atziņas, tomēr ir jāiekļauj konkrēti nosacījumi un ierobežojumi.

               (12)

               Neatkarīgi no secinājuma par to, ka triazoksīds būtu jāapstiprina, ir lietderīgi pieprasīt papildu apstiprinošu informāciju.

               (13)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas Regulai (ES) Nr.540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (8).

               (14)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu triazoksīdu, kas aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Grozījumi Īstenošanas Regulā (ES) Nr. 540/2011
   Īstenošanas Regulas (EK) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 10. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 314, 1.12.2009., 81. lpp.

      (7)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance triazoxide. EFSA Journal 2011;9(3): 86. lpp.] doi:10.2903/j.efsa.2011.2018. Pieejams tiešsaistē: www.efsa.europa.eu/efsajournal.htm.

      (8)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājums ir spēkā līdz

                  Īpaši noteikumi

                  Triazoksīds

                     CAS Nr. 72459-58-6

                     CIPAC Nr. 729

                  7-hlor-3-imidazol-1-il-1,2,4-benzotriazīna 1-oksīds

                  ≥ 970 g/kg
                  Piemaisījumi:
                  toluols: ne vairāk kā 3 g/kg

                  2011. gada 1. oktobris

                  2021. gada 30. septembris

                  A DAĻA
                  Var atļaut lietot tikai kā fungicīdu sēklu apstrādei.
                  B DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par triazoksīdu un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                  Vispārējā novērtēšanā dalībvalstis:

                              a)

                              pievērš īpašu uzmanību operatoru un darbinieku aizsardzībai, kā arī nodrošina, lai lietošanas noteikumos būtu paredzēts, ka vajadzības gadījumos ir jāizmanto atbilstoši individuālās aizsardzības līdzekļi;

                              b)

                              pievērš uzmanību graudēdāju putnu riskam un nodrošina, lai atļaujas nosacījumos būtu iekļauti riska mazināšanas pasākumi.

                        Pieteikuma iesniedzējs Komisijai, dalībvalstīm un iestādei līdz 2013. gada 30. septembrim iesniedz apstiprinošu informāciju par graudēdāju zīdītāju ilgtermiņa risku.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas Regulas (EK) Nr. 540/2011 pielikuma B daļu papildina ar šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājums ir spēkā līdz

                     Īpaši noteikumi

                     “17

                     Triazoksīds

                        CAS Nr. 72459-58-6

                        CIPAC Nr. 729

                     7-hlor-3-imidazol-1-il-1,2,4-benzotriazīna 1-oksīds

                     ≥ 970 g/kg
                     Piemaisījumi:
                     toluols: ne vairāk kā 3 g/kg

                     2011. gada 1. oktobris

                     2021. gada 30. septembris

                     A DAĻA
                     Var atļaut lietot tikai kā fungicīdu sēklu apstrādē.
                     B DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par triazoksīdu un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                     Vispārējā novērtēšanā dalībvalstis:

                                 a)

                                 pievērš īpašu uzmanību operatoru un darbinieku aizsardzībai, kā arī nodrošina, lai lietošanas noteikumos būtu paredzēts, ka vajadzības gadījumos ir jāizmanto atbilstoši individuālās aizsardzības līdzekļi;

                                 b)

                                 pievērš uzmanību graudēdāju putnu riskam un nodrošina, lai atļaujas nosacījumos būtu iekļauti riska mazināšanas pasākumi.

                           Pieteikuma iesniedzējs Komisijai, dalībvalstīm un iestādei līdz 2013. gada 30. septembrim iesniedz apstiprinošu informāciju par graudēdāju zīdītāju ilgtermiņa risku.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 1178/2013 ( 2013. gada 20. novembris ), ar ko groza Īstenošanas regulu (ES) Nr. 540/2011 attiecībā uz darbīgās vielas etoprofosa apstiprināšanas nosacījumiem  Dokuments attiecas uz EEZ

text:
               21.11.2013

               LV

               Eiropas Savienības Oficiālais Vēstnesis

               L 312/33

      KOMISIJAS ĪSTENOŠANAS REGULA (ES) Nr. 1178/2013
   (2013. gada 20. novembris),
   ar ko groza Īstenošanas regulu (ES) Nr. 540/2011 attiecībā uz darbīgās vielas etoprofosa apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:

               (1)

               Ar Komisijas Direktīvu 2007/52/EK (2) etoprofosu kā darbīgo vielu iekļāva I pielikumā Padomes Direktīvai 91/414/EEK (3) ar nosacījumu, ka attiecīgās dalībvalstis nodrošina, ka pieteikuma iesniedzējs, pēc kura pieprasījuma etoprofosu iekļāva minētajā pielikumā, sniedz apstiprinošu papildu informāciju pētījumu veidā attiecībā uz apdraudējumu, kam pakļauti putni un zīdītāji, kas barībā lieto sliekas.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Pieteikuma iesniedzējs noteiktajā laikā ziņotājai dalībvalstij Apvienotajai Karalistei iesniedza papildu informāciju pētījumu veidā attiecībā uz apdraudējumu, kam pakļauti putni un zīdītāji, kas barībā lieto sliekas.

               (4)

               Apvienotā Karaliste izvērtēja pieteikuma iesniedzēja iesniegto papildu informāciju. 2011. gada 5. septembrī tā šo izvērtējumu kā novērtējuma ziņojuma projekta papildinājumu iesniedza pārējām dalībvalstīm, Komisijai un Eiropas Pārtikas nekaitīguma iestādei (turpmāk “iestāde”).

               (5)

               Komisija konsultējās ar iestādi, kura savu atzinumu par etoprofosa riska novērtējumu sniedza 2013. gada 30. janvārī (5). Dalībvalstis un Komisija pārskatīja novērtējuma ziņojuma projektu, papildinājumu un iestādes atzinumu Pārtikas aprites un dzīvnieku veselības pastāvīgajā komitejā, un 2013. gada 3. oktobrī tas tika pabeigts kā Komisijas pārskata ziņojums par etoprofosu.

               (6)

               Komisija aicināja pieteikuma iesniedzēju sniegt piezīmes par etoprofosa pārskata ziņojumu.

               (7)

               Komisija secināja, ka saskaņā ar apstiprinošo papildu informāciju augstu risku putniem un zīdītājiem, kas barībā lieto sliekas, var novērst tikai tad, ja nosaka turpmākus ierobežojumus.

               (8)

               Ir apstiprināts, ka darbīgā viela etoprofoss ir uzskatāma par apstiprinātu saskaņā ar Regulu (EK) Nr. 1107/2009. Lai mazinātu putnu un zīdītāju, kas barībā lieto sliekas, eksponētību tomēr ir lietderīgi turpmāk ierobežot šīs darbīgās vielas lietošanas veidus un noteikt īpašus riska mazināšanas pasākumus šo sugu aizsardzībai.

               (9)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (10)

               Dalībvalstīm būtu jāatvēl zināms laiks, lai atsauktu tādu augu aizsardzības līdzekļu atļaujas, kas satur etoprofosu.

               (11)

               Ja attiecībā uz etoprofosu saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā astoņpadsmit mēnešus pēc tam, kad regula stājas spēkā.

               (12)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Pārejas pasākumi
   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2014. gada 11. jūnijam groza vai atsauc spēkā esošās atļaujas tādiem augu aizsardzības līdzekļiem, kuri kā darbīgo vielu satur etoprofosu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2015. gada 11. jūnijā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 20. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Komisijas 2007. gada 16. augusta Direktīva 2007/52/EK, ar ko groza Padomes Direktīvu 91/414/EEK, lai tajā iekļautu darbīgās vielas etoprofosu, pirimifosmetilu un fipronilu (OV L 214, 17.8.2007., 3. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Conclusion on the peer review of the pesticide risk assessment of confirmatory data submitted for the active substance ethoprophos. EFSA Journal 2013; 11(2):3089. [27. lpp.]; doi:10.2903/j.efsa.2013.3089. Pieejams tiešsaistē: www.efsa.europa.eu/efsajournal.htm

      PIELIKUMS
      Īstenošanas regulas (ES) Nr. 540/2011 pielikuma A daļas 155. rindā par etoprofosu aili “Īpaši noteikumi” aizstāj ar šādu:

         “A   DAĻA
         Var atļaut izmantot tikai kā nematicīdu un insekticīdu augsnes apstrādē. Var atļaut lietot tikai vienu reizi sezonā, nepārsniedzot 6 kg darbīgās vielas uz hektāru.
         Atļaujas izsniedzamas tikai profesionāliem lietotājiem.
         B   DAĻA
         Novērtējot pieteikumus, kas iesniegti, lai saņemtu atļauju lietot etoprofosu saturošus augu aizsardzības līdzekļus citādi nekā tādu kartupeļu apstrādei, kas nav paredzēti lietošanai pārtikā vai dzīvnieku barībā, dalībvalstīm jāpievērš īpaša uzmanība Regulas (EK) Nr. 1107/2009 29. panta 1. punktā minētajiem kritērijiem un jānodrošina, ka pirms šādas atļaujas izsniegšanas to rīcībā ir visi nepieciešamie dati un informācija.
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par etoprofosu un jo īpaši tā I un II papildinājumu, ko 2007. gada 16. martā pabeidza Pārtikas aprites un dzīvnieku veselības pastāvīgā komiteja.
         Šajā vispārējā novērtējumā dalībvalstis īpašu uzmanību pievērš:

                     a)

                     patērētāju ekspozīcijai ar uztura starpniecību;

                     b)

                     lietotāju drošībai, nodrošinot, ka atļautās izmantošanas nosacījumos norādīts, ka jālieto atbilstoši individuālie un elpceļu aizsardzības līdzekļi un jāveic citi riska mazināšanas pasākumi, piemēram, tādas transportēšanas sistēmas izmantošana līdzekļa izplatīšanā, kas ir noslēgta;

                     c)

                     putnu, zīdītāju un ūdens organismu aizsardzībai, kā arī virszemes ūdeņu un gruntsūdeņu aizsardzībai jutīgos apstākļos.

               Atļaujas piešķiršanas nosacījumos ir jāiekļauj riska mazināšanas pasākumi, piemēram, buferzonas un pilnīga granulu saplūšana ar augsni.”


title: Komisijas Īstenošanas regula (ES) Nr. 373/2013 ( 2013. gada 23. aprīlis ), ar ko apstiprina darbīgo vielu Candida oleophila (O celms) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               24.4.2013

               LV

               Eiropas Savienības Oficiālais Vēstnesis

               L 112/10

         KOMISIJAS ĪSTENOŠANAS REGULA (ES) Nr. 373/2013
   (2013. gada 23. aprīlis),
   ar ko apstiprina darbīgo vielu Candida oleophila (O celms) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīva 91/414/EEK (2) attiecībā uz apstiprinājuma procedūru un nosacījumiem jāpiemēro darbīgajām vielām, par kurām lēmums pieņemts saskaņā ar minētās direktīvas 6. panta 3. punktu pirms 2011. gada 14. jūnija. Attiecībā uz Candida oleophila (O celms) Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2007/380/EK (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2006. gada 12. jūlijā saņēma Bionext sprl pieteikumu iekļaut darbīgo vielu Candida oleophila (O celms) Direktīvas 91/414/EEK I pielikumā. Ar Lēmumu 2007/380/EK tika apstiprināts, ka dokumentācija ir pilnīga, t. i., principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2011. gada 15. novembrī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Secinājumu par darbīgās vielas Candida oleophila (O celms) pesticīdu riska novērtējuma pārskatīšanu (4) iestāde 2012. gada 24. oktobrī iesniedza Komisijai. Dalībvalstis un Komisija novērtējuma ziņojuma projektu un iestādes secinājumu izskatīja Pārtikas aprites un dzīvnieku veselības pastāvīgajā komitejā, un 2013. gada 15. martā tas tika pabeigts kā Komisijas pārskata ziņojums par Candida oleophila (O celms).

               (5)

               Dažādajās veiktajās pārbaudēs tika konstatēts, ka augu aizsardzības līdzekļi, kas satur Candida oleophila (O celms), kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt Candida oleophila (O celms).

               (6)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (7)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Būtu jāparedz, ka pēc apstiprināšanas dalībvalstīm ir seši mēneši, lai veiktu Candida oleophila (O celms) saturošu augu aizsardzības līdzekļu atļauju pārskatīšanu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks periods, kurā saskaņā ar vienotajiem principiem par katru augu aizsardzības līdzekli katram paredzētajam lietojuma veidam atbilstoši Direktīvā 91/414/EEK izklāstītajam tiktu iesniegta un novērtēta visa atjauninātā Direktīvas 91/414/EEK III pielikumā minētā dokumentācija.

               (8)

               Pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), liecina, ka var rasties grūtības, interpretējot spēkā esošo atļauju turētāju pienākumus attiecībā uz datu pieejamību. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir pieejama dokumentācija, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (9)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (10)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu Candida oleophila (O celms), kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2014. gada 31. martam vajadzības gadījumā groza vai atsauc spēkā esošās atļaujas darbīgo vielu Candida oleophila (O celms) saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot minētā pielikuma ailē “Īpaši noteikumi” norādītos nosacījumus, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, dalībvalstis saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”, atkārtoti novērtē katru atļauto augu aizsardzības līdzekli, kas satur Candida oleophila (O celms) kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2013. gada 30. septembrim ir iekļautas Īstenošanas regulas (ES) Nr. 540/2011 pielikumā. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja Candida oleophila (O celms) ir vienīgā darbīgā viela līdzeklī, atļauju vajadzības gadījumā groza vai atsauc vēlākais līdz 2015. gada 31. martam; vai

               b)

               ja līdzeklis satur Candida oleophila (O celms) kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. martam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 141, 2.6.2007., 78. lpp.

      (4)  EFSA Journal 2012; 10(11):2944. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                     Candida oleophila (O celms)
                  Kolekcijas Nr. MUCL40654

                  Nepiemēro

                  Nominālais saturs: 3 × 1010 CFU/g kaltēta produkta
                  Diapazons: 6 × 109 – 1 × 1011 CFU/g kaltēta produkta

                  2013. gada 1. oktobris

                  2023. gada 30. septembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par Candida oleophila (O celms), un jo īpaši tā I un II papildinājumu, ko 2013. gada 15. martā pabeidza Pārtikas aprites un dzīvnieku veselības pastāvīgā komiteja.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “37

                        Candida oleophila (O celms)
                     Kolekcijas Nr. MUCL40654

                     Nepiemēro

                     Nominālais saturs: 3 × 1010 CFU/g kaltēta produkta
                     Diapazons: 6 × 109 – 1 × 1011 CFU/g kaltēta produkta

                     2013. gada 1. oktobris

                     2023. gada 30. septembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par Candida oleophila (O celms), un jo īpaši tā I un II papildinājumu, ko 2013. gada 15. martā pabeidza Pārtikas aprites un dzīvnieku veselības pastāvīgā komiteja.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 798/2013 ( 2013. gada 21. augusts ), ar ko groza Īstenošanas regulu (ES) Nr. 540/2011 attiecībā uz darbīgās vielas piretrīnu apstiprināšanas nosacījumiem  Dokuments attiecas uz EEZ

text:
               22.8.2013

               LV

               Eiropas Savienības Oficiālais Vēstnesis

               L 224/9

         KOMISIJAS ĪSTENOŠANAS REGULA (ES) Nr. 798/2013
   (2013. gada 21. augusts),
   ar ko groza Īstenošanas regulu (ES) Nr. 540/2011 attiecībā uz darbīgās vielas piretrīnu apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Darbīgā viela piretrīni ar Komisijas Direktīvu 2008/127/EK (2) tika iekļauta Padomes Direktīvas 91/414/EEK (3) I pielikumā saskaņā ar procedūru, kas paredzēta 24.b pantā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (4). Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta Komisijas 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (5), pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “iestāde”) 2012. gada 12. decembrī iesniedza Komisijai secinājumu attiecībā uz pārskata ziņojuma projektu par piretrīniem (6). Iestāde savu secinājumu par piretrīniem darīja zināmu ziņotājam. Komisija aicināja ziņotāju iesniegt komentārus attiecībā uz pārskata ziņojuma projektu par piretrīniem. Dalībvalstis un Komisija izskatīja minēto pārskata ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 16. jūlijā tie tika pabeigti kā Komisijas pārskata ziņojums par piretrīniem.

               (3)

               Ir apstiprināts, ka darbīgā viela piretrīni ir uzskatāma par apstiprinātu saskaņā ar Regulu (EK) Nr. 1107/2009.

               (4)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza piretrīnu apstiprināšanas nosacījumi. Konkrētāk, ir lietderīgi pieprasīt papildu apstiprinošu informāciju.

               (5)

               Tāpēc būtu attiecīgi jāgroza Īstenošanas regulas (ES) Nr. 540/2011 pielikums.

               (6)

               Pirms šīs regulas piemērošanas būtu jāatvēl atbilstīgs laikposms, lai dalībvalstis, ziņotāji un piretrīnus saturošu augu aizsardzības līdzekļu atļauju turētāji varētu izpildīt prasības, kas izriet no apstiprināšanas nosacījumu grozījumiem.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 21. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 344, 20.12.2008., 89. lpp.

      (4)  OV L 379, 24.12.2004., 13. lpp.

      (5)  OV L 153, 11.6.2011., 1. lpp.

      (6)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance pyrethrins. EFSA Journal (2013); 11(1):3032. [76. lpp.] doi:10.2903/j.efsa.2013.3032. Pieejams tiešsaistē: www.efsa.europa.eu/efsajournal.

      PIELIKUMS
      Īstenošanas regulas (ES) Nr. 540/2011 pielikuma A daļā 246. rindu par darbīgo vielu piretrīniem aizstāj ar šādu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “246

                     Piretrīni: 8003-34-7

                        CIPAC Nr. 32
                     Ekstrakts A: Chrysanthemum cinerariaefolium ekstraktvielas:
                     89997- 63-7
                     piretrīns 1: CAS 121- 21-1
                     piretrīns 2: CAS 121- 29-9
                     cinerīns 1: CAS 25402- 06-6
                     cinerīns 2: CAS 121- 20-0
                     jasmolīns 1: CAS 4466- 14-2
                     jasmolīns 2: CAS 1172- 63-0
                     Ekstrakts B:
                     piretrīns 1: CAS 121-21-1
                     piretrīns 2: CAS 121- 29-9
                     cinerīns 1: CAS 25402- 06-6
                     cinerīns 2: CAS 121- 20-0
                     jasmolīns 1: CAS 4466- 14-2
                     jasmolīns 2: CAS 1172- 63-0

                     Piretrīni ir sarežģīti ķīmisku vielu maisījumi.

                     Ekstrakts A: ≥ 500 g/kg piretrīnu
                     Ekstrakts B: ≥ 480 g/kg piretrīnu

                     2009. gada 1. septembris

                     2019. gada 31. augusts

                     A   DAĻA
                     Var atļaut izmantot tikai kā insekticīdu.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par piretrīniem (SANCO/2627/2008) un jo īpaši tā I un II papildinājumu, ko pabeigusi Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 operatoru un strādnieku apdraudējumam;

                                 b)

                                 blakussugu organismu apdraudējumam.

                           Lietošanas nosacījumos vajadzības gadījumā ietver piemērotu individuālās aizsardzības līdzekļu izmantošanu un citus riska mazināšanas pasākumus.
                     Pieteikuma iesniedzējs iesniedz apstiprinošu informāciju par:

                                 1)

                                 rūpnieciski ražotā tehniskā materiāla specifikācijām, tostarp informāciju par jebkādiem būtiskiem piemaisījumiem, un to līdzvērtīgumu toksiskuma pētījumos izmantotā testa materiāla specifikācijām;

                                 2)

                                 risku ieelpojot;

                                 3)

                                 atlieku definīciju;

                                 4)

                                 galvenās sastāvdaļas “piretrīna 1” reprezentativitāti attiecībā uz apriti un uzvedību augsnē un ūdenī.

                           Pieteikuma iesniedzējs 1. punktā minēto informāciju iesniedz Komisijai, dalībvalstīm un iestādei līdz 2014. gada 31. martam, savukārt 2., 3. un 4. punktā minēto informāciju – līdz 2015. gada 31. decembrim.”